Կեչու պուրակ (նկար, Կուինջի)

«Կեչու պուրակ» (), հունական ծագումով ռուս նկարիչ, ռեալիզմի կարկառուն ներկայացուցիչ Արխիպ Կուինջիի նկարներից։ Հեղինակը կտավը վրձնել է 1879 թվականին։ Յուղաներկով կտավի չափերն են՝ 97 × 181 սմ։

Այսօր «Կեչու պուրակ» ստեղծագործությունը պահպանվում և ցուցադրվում է Տրետյակովյան պատկերասրահում (Մոսկվա, Ռուսաստան)։

Պատմություն 

Առաջին անգամ «Կեչու պուրակ» ստեղծագործությունը հանրությանը ցուցադրվել է 1879 թվականին՝ Գեղարվեստական շրջիկ ցուցահանդեսների ընկերության 7-րդ ցուցահանդեսին։ Ե՛վ նկարիչները, և՛  դիտողները, որոնք ներկա էին ցուցահանդեսին, նշել են նկարի անսովորությունը. այն արդյունքում  դառնալու էր Կուինջիի ամենահայտնի ստեղծագործություններից մեկը։

Նկարագիր 

Նկարը հեղինակի կողմից նկարվել է ռոմանտիկական բնանկարի ոճում։ Ինչպես Կուինջիի մյուս նկարներում, այս մեկում նույնպես լույսի և գույնի անսովոր զուգակցություն է։ Արեգակի ցայտերանգությունը սուր է, ինչը թողնում է շատ վառ արևային լուսավորության ազդեցություն։ Կեչիների վերին հատվածը չի երևում, տեսանելի են միայն ծառաբները և ոչ մեծ կանաչ ճյուղերը, որոնք առանձնանում են վառ կանաչ գույնով՝ անտառի մուգ կանաչ ֆոնին։ Կտավի կենտրոնում պատկերված է հոսող առվակ, ինչը նկարը բաժանում է երկու մասի։

Այլ նկարներ 
Կուինջին մի քանի նկար և էսքիզ է ստեղծել, որոնք կրկին կոչվում են «Կեչու պուրակ»։ Դրանցից մեկը նկարվել է 1901 թվականին և այսօր պահպանվում և ցուցադրվում է Բելառուսի ազգային արվեստի թանգարանում։

Ծանոթագրություններ

Արտաքին հղումներ 
 «Կեչու պուրակ» նկարը  Տրետյակովյան պատկերասրահի տվյալների բազայում
 

1879 նկարներ
Արխիպ Կուինջիի նկարներ
Ռուսաստանի արվեստ
Տրետյակովյան պատկերասրահի նկարներ
Բնանկարներ